Stefania Barbiera Vigna/Gioann
Artorn

Gioann 
Vestì ’d pèj ёd gamel, lontan da ca
Gioann a batesava ’nt l’eva ’d fium;
al Salvator jё spianava la stra
e a savìo d’antich ij sò costum.

L’era la vos ch’a crija ’nt ёl desert!
Gesù a va da chiel pёr batesesse
lё Spìrit, na colomba, a cel duvert
a cala dzora al Fieul, pёr peui fёrmesse.

Gioann l’avìa sentù Soa presensa
la prima vòlta ancora ’n fàuda a mama
e da la gòj l’era bogiasse fòrt.

E cand Nosgnor a sà ’d soa mòrt,
ch’a l’era stàita pien-a ’d violensa,
veul sté da sol, ma già la gent Lo ciama…
Leteratura piemontèisa
Poesìa
Stefania Barbiera Vigna